Inkarnerede fans af popstjernen Rasmus Seebach kan nu få dækket deres behov for at høre hits som ’Engel’ og ’Natteravn’ i hidtil uset grad.

SBS Discovery giver fra i dag af sangeren sin helt egen kanal på den digitale platform Radiotune. Kanalen vil, udover at spille Seebachs egne sange, og mellem sangene vil sangeren fortælle om sin karriere og de sange, der har inspireret ham, skriver Radioassistant.

”Rasmus Seebach er en af vores ultimative kerneartister, og selvom vi spiller ham rigtig meget på Nova, så synes vi også, at vi vil lave en service til de mange fans, der ikke kan få nok af hans musik. Det, der gør stationen helt speciel, er, at Rasmus selv har været med til at lave indholdet på radioen ved at fortælle om sin karriere og de sange, som har inspireret ham,” fortæller Tobias Nielsen, vicedirektør hos SBS Discovery Radio ifølge Radioassistant.

Kanalen bliver lanceret kort før, sangeren har en ny plade på gaden og fra næste uge vil numrene fra pladen kunne smuglyttes på kanalen. Samtidig arrangerer radio Nova efterfølgende også arrangerer intimkoncert med Rasmus Seebach. Kanalen er tilgængelig via Radioplays app.

SBS Radio forventer overskud i 2013

Nævn: SBS overtrådte sponsorregler med Kina-program

SBS Radio dropper Kina Ekspressen